ประกาศสำนักงาน ปปงประกาศสำนักงานปปง.เรื่องโครงสร้าง การจัดองค์กร อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของสำนักงานปปง.[๑] ด้วยมาตรา ๗ (๑) - (๓) แห่งพระราชบัญญัติข้อมูลข่าวสารของราชการ พ.ศ.๒๕๔๐ กำหนดให้หน่วยงานของรัฐต้องส่งข้อมูลข่าวสารของราชการเกี่ยวกับโครงสร้างและการจัดองค์กรในการดำเนินงานสรุปอำนาจหน้าที่ที่สำคัญและวิธีการดำเนินงานสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของรัฐลงพิมพ์ในราชกิจจานุเบกษาดังนั้น อาศัยอำนาจตามความในมาตรา ๔๑ แห่งพระราชบัญญัติป้องกันและปราบปรามการฟอกเงินพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน(ฉบับที่ ๒) พ.ศ. ๒๕๕๑ เลขาธิการคณะกรรมการป้องกันและปราบปรามการฟอกเงินจึงประกาศโครงสร้าง การจัดองค์กร อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของสำนักงาน ปปง. ให้ทราบทั่วกัน ดังนี้ข้อ ๑ สำนักงาน ปปง.มีภารกิจเกี่ยวกับการป้องกันและปราบปรามการฟอกเงิน โดยการเสนอแนะนโยบายและมาตรการวิเคราะห์ ตรวจสอบรายงานและข้อมูลเกี่ยวกับการทำธุรกรรมทางการเงิน ทางธุรกิจและทรัพย์สิน สืบสวนสอบสวน และรวบรวมพยานหลักฐานเพื่อดำเนินคดีกับผู้กระทำความผิดยึดอายัดและบริหารจัดการทรัพย์สินตามกฎหมายว่าด้วยการป้องกันและปราบปรามการฟอกเงิน โดยมีอำนาจหน้าที่ดังต่อไปนี้(๑)ดำเนินการให้เป็นไปตามมติของคณะกรรมการป้องกันและปราบปรามการฟอกเงิน (คณะกรรมการปปง.) และคณะกรรมการธุรกรรมตามกฎหมายว่าด้วยการป้องกันและปราบปรามการฟอกเงินรวมทั้งงานเลขานุการของคณะกรรมการ ปปง.คณะกรรมการธุรกรรมและคณะอนุกรรมการที่คณะกรรมการ ปปง. แต่งตั้งและปฏิบัติงานธุรการอื่น(๒)รับรายงานและแจ้งการตอบรับรายงานการทำธุรกรรมตามกฎหมายว่าด้วยการป้องกันและปราบปรามการฟอกเงินรวมทั้งการรับรายงานหรือข้อมูลเกี่ยวกับการทำธุรกรรมที่ได้มาโดยทางอื่น(๓)รับหรือส่งรายงานหรือข้อมูลเกี่ยวกับการทำธุรกรรมเพื่อปฏิบัติการตามกฎหมายว่าด้วยการป้องกันและปราบปรามการฟอกเงินหรือกฎหมายอื่น(๔) เก็บ รวบรวม ติดตาม ตรวจสอบ ศึกษา วิเคราะห์และประมวลผลการรายงานและข้อมูลต่าง ๆ เกี่ยวกับการทำธุรกรรม(๕) เก็บรวบรวมพยานหลักฐานเพื่อดำเนินคดีกับผู้กระทำความผิด ยึดอายัด และบริหารจัดการทรัพย์สินตามกฎหมายว่าด้วยการป้องกันและปราบปรามการฟอกเงิน(๖) เผยแพร่ความรู้และจัดฝึกอบรมในด้านต่าง ๆ ที่เกี่ยวกับการดำเนินการตามกฎหมายว่าด้วยการป้องกันและปราบปรามการฟอกเงินหรือช่วยเหลือหรือสนับสนุนทั้งภาครัฐและภาคเอกชนให้มีการเผยแพร่ความรู้และจัดฝึกอบรมดังกล่าวขึ้นรวมทั้งเป็นศูนย์กลางความร่วมมือและส่งเสริมเกี่ยวกับการให้ข้อมูลหรือสนับสนุนในการป้องกันและปราบปรามการฟอกเงินของประเทศ(๗) ปฏิบัติการอื่นใดตามที่กฎหมายกำหนดให้เป็นหน้าที่ของสำนักงานปปง. หรือตามที่รัฐมนตรีว่าการกระทรวงยุติธรรมหรือคณะรัฐมนตรีมอบหมายข้อ ๒ เลขาธิการคณะกรรมการป้องกันและปราบปรามการฟอกเงิน(เลขาธิการ ปปง.) เป็นผู้ควบคุมดูแลโดยทั่วไปซึ่งราชการของสำนักงาน ปปง.โดยอิสระและเป็นกลางขึ้นตรงต่อรัฐมนตรีว่าการกระทรวงยุติธรรมและเป็นผู้บังคับบัญชาข้าราชการในสำนักงานปปง.โดยมีรองเลขาธิการคณะกรรมการป้องกันและปราบปรามการฟอกเงินเป็นผู้ช่วยสั่งและปฏิบัติราชการข้อ ๓ สำนักงาน ปปง.มีโครงสร้างและการจัดองค์กรในการดำเนินงาน โดยมีส่วนราชการภายใน ดังต่อไปนี้(๑) สำนักบริหารกลาง ประกอบด้วย สำนักงานเลขาธิการ ส่วนอำนวยการกลางส่วนบริหารทรัพยากรบุคคล ส่วนการคลัง ส่วนพัสดุ อาคารสถานที่ และยานพาหนะส่วนสื่อสารองค์กร(๒) สำนักนโยบายและยุทธศาสตร์ ประกอบด้วย ส่วนอำนวยการ ส่วนนโยบายยุทธศาสตร์และงบประมาณ ส่วนวิชาการและประเมินผล ส่วนพัฒนาบุคลากรส่วนส่งเสริมและประสานความร่วมมือ(๓) สำนักคดี ประกอบด้วย ส่วนอำนวยการ ส่วนคดีแพ่ง ๑ ส่วนคดีแพ่ง ๒ส่วนคดีแพ่ง ๓ ส่วนคดีแพ่ง ๔ ส่วนคดีอาญาและคุ้มครองสิทธิผู้เสียหาย(๔) สำนักตรวจสอบและวิเคราะห์ ประกอบด้วย ส่วนอำนวยการส่วนตรวจสอบและวิเคราะห์ ๑ ส่วนตรวจสอบและวิเคราะห์ ๒ ส่วนตรวจสอบและวิเคราะห์ ๓ส่วนตรวจสอบและวิเคราะห์ ๔ ส่วนตรวจสอบและวิเคราะห์ ๕ ส่วนตรวจสอบและวิเคราะห์ ๖(๕) สำนักกำกับตรวจสอบและเทคโนโลยีสารสนเทศ ประกอบด้วย ส่วนอำนวยการส่วนนโยบายและพัฒนาการกำกับ ส่วนกำกับและตรวจสอบส่วนวิจัยและพัฒนาเทคโนโลยีสารสนเทศ ส่วนเทคโนโลยีสารสนเทศ(๖) สำนักบริหารจัดการทรัพย์สิน ประกอบด้วย ส่วนอำนวยการส่วนจัดเก็บและรักษาทรัพย์สิน ส่วนบริหารทรัพย์สิน ส่วนขายทอดตลาดทรัพย์สินส่วนจัดส่งทรัพย์สิน ส่วนประสานการยึดและอายัดทรัพย์สิน ส่วนกฎหมายและบังคับคดีส่วนกองทุน ส่วนข้อมูลสารสนเทศคดีทรัพย์สิน(๗) สำนักภารกิจพิเศษ ประกอบด้วย ส่วนอำนวยการ ส่วนภารกิจพิเศษ ๑ส่วนภารกิจพิเศษ ๒ ส่วนภารกิจพิเศษ ๓ ส่วนภารกิจพิเศษ ๔ ส่วนภารกิจพิเศษ ๕ส่วนภารกิจพิเศษ ๖(๘) สำนักกฎหมาย ประกอบด้วย ส่วนอำนวยการ ส่วนกฎหมายส่วนคดีและนิติกรรมสัญญา ส่วนคณะกรรมการธุรกรรม(๙) สำนักความร่วมมือระหว่างประเทศ ประกอบด้วย ส่วนอำนวยการส่วนนโยบายและยุทธศาสตร์ต่างประเทศ ส่วนประสานงานคดีต่างประเทศ ส่วนวิเทศสัมพันธ์(๑๐) สำนักข่าวกรองและสืบสวนทางการเงิน ประกอบด้วย ส่วนอำนวยการส่วนข่าวกรองทางการเงิน ส่วนสืบสวนทางการเงิน ส่วนตรวจสอบและพิสูจน์ทราบทางบัญชี(๑๑) กลุ่มตรวจสอบภายใน(๑๒) กลุ่มพัฒนาระบบบริหารข้อ ๔ อำนาจหน้าที่ที่สำคัญและวิธีการดำเนินงานของส่วนราชการภายในสำนักงานปปง. โดยสรุป มีดังต่อไปนี้(๑) สำนักบริหารกลางมีอำนาจหน้าที่เกี่ยวกับงานช่วยอำนวยการผู้บริหารการปฏิบัติราชการทั่วไปของสำนักงาน ปปง.และราชการอื่นที่มิได้กำหนดให้เป็นอำนาจหน้าที่ของสำนักหรือส่วนราชการใดโดยเฉพาะอำนาจหน้าที่ดังกล่าวให้รวมถึงงานสารบรรณของสำนักงาน ปปง. งานบริหารงานทั่วไป งานเลขานุการของสำนักงานปปง. การบริหารงานบุคคล งานสวัสดิการของสำนักงาน ปปง. งานการเงิน การบัญชีการเบิกจ่ายงบประมาณ การพัสดุ อาคารสถานที่ และยานพาหนะของสำนักงาน ปปง.งานผลิตสื่อ การประชาสัมพันธ์ภาพลักษณ์และผลการปฏิบัติงานของสำนักงาน ปปง.(๒) สำนักนโยบายและยุทธศาสตร์มีอำนาจหน้าที่เกี่ยวกับการเสนอแนะนโยบายกรอบทิศทางและแผนปฏิบัติงานในการป้องกันและปราบปรามการฟอกเงินของสำนักงาน ปปง. การงบประมาณการพัฒนาและเสนอแนะมาตรการ รูปแบบ เทคนิค วิธีการรวมทั้งเป็นศูนย์กลางส่งเสริมและสนับสนุนความร่วมมือจากภาคประชาชน งานวิชาการการวางระบบและมาตรฐานการพัฒนาบุคลากรและจัดฝึกอบรมในด้านการป้องกันและปราบปรามการฟอกเงินการติดตามประเมินและรายงานผลการบังคับใช้กฎหมายว่าด้วยการป้องกันและปราบปรามการฟอกเงินและงานเลขานุการของคณะกรรมการ ปปง.(๓) สำนักคดี มีอำนาจหน้าที่เกี่ยวกับการตรวจสอบและกลั่นกรองสำนวนรายงานและคดีการสืบสวน สอบสวน รวบรวมพยานหลักฐาน และทรัพย์สินเพิ่มเติมการยึดและอายัดทรัพย์สิน การดำเนินการกับทรัพย์สินที่เกี่ยวกับการกระทำความผิดตามกฎหมายว่าด้วยการป้องกันและปราบปรามการฟอกเงินการดำเนินการเกี่ยวกับคดีอาญาความผิดฐานฟอกเงินรวมทั้งดำเนินการเกี่ยวกับคดีที่มีความเห็นแย้งการประสานและปฏิบัติการเพื่อการสืบสวน สอบสวน และการร่วมตรวจค้น ตรวจยึดทรัพย์สินตามกฎหมายว่าด้วยการป้องกันและปราบปรามการฟอกเงินและปฏิบัติการเพื่อสนับสนุนการดำเนินการเกี่ยวกับทรัพย์สินและคณะกรรมการธุรกรรม(๔) สำนักตรวจสอบและวิเคราะห์มีอำนาจหน้าที่เกี่ยวกับการตรวจสอบและวิเคราะห์ข้อมูลรายงานธุรกรรมและทรัพย์สินที่เกี่ยวกับการกระทำความผิดมูลฐานหรือความผิดฐานฟอกเงินการรับและส่งเรื่องเพื่อดำเนินการตามกฎหมายว่าด้วยการป้องกันและปราบปรามการฟอกเงินและกฎหมายอื่น การสืบสวนหรือสนับสนุนการสืบสวนการรวบรวมพยานหลักฐานการข่าวและข้อมูลเพื่อดำเนินการตามกฎหมายว่าด้วยการป้องกันและปราบปรามการฟอกเงินเก็บรวบรวมศึกษาวิเคราะห์และประมวลผลคดีและข้อมูลที่เกี่ยวกับการตรวจสอบและวิเคราะห์เพื่อประโยชน์ในการดำเนินการเกี่ยวกับทรัพย์สินและคดีตามกฎหมายว่าด้วยการป้องกันและปราบปรามการฟอกเงินประสานและปฏิบัติการเพื่อการตรวจสอบและวิเคราะห์ข้อมูลรายงานธุรกรรมและทรัพย์สินที่เกี่ยวกับการกระทำความผิดมูลฐานหรือความผิดฐานฟอกเงินรวมทั้งการตรวจสอบและวิเคราะห์ข้อมูล รายงานธุรกรรมและทรัพย์สินเพื่อสนับสนุนการดำเนินการเกี่ยวกับทรัพย์สินและคณะกรรมการธุรกรรม(๕) สำนักกำกับตรวจสอบและเทคโนโลยีสารสนเทศมีอำนาจหน้าที่เกี่ยวกับการกำกับและตรวจสอบการปฏิบัติตามกฎหมายว่าด้วยการป้องกันและปราบปรามการฟอกเงินของสถาบันการเงินและกลุ่มผู้ประกอบอาชีพที่ไม่ใช่สถาบันการเงินเพื่อให้มีการดำเนินการเป็นไปตามกฎหมาย ระเบียบ ประกาศหรือคำสั่งที่เกี่ยวข้องในการป้องกันและปราบปรามการฟอกเงินและเสริมสร้างความรู้และความเข้าใจในกฎหมายและระเบียบที่เกี่ยวกับสถาบันการเงินและกลุ่มผู้ประกอบอาชีพที่ไม่ใช่สถาบันการเงินเพื่อให้มีส่วนร่วมในการป้องกันและปราบปรามการฟอกเงินรวมทั้งการดำเนินการรวบรวมข้อเท็จจริงเพื่อให้มีการลงโทษผู้ฝ่าฝืนการปฏิบัติตามกฎหมาย วางระบบฐานข้อมูลและพัฒนาระบบสารสนเทศระบบเครื่องมืออุปกรณ์เทคนิค เครื่องมืออุปกรณ์สื่อสาร และเทคโนโลยีสมัยใหม่ เพื่อสนับสนุนการสืบสวนการข่าว และการบริหารงานของสำนักงาน ปปง.รวมทั้งทำหน้าที่เป็นศูนย์กลางในการรับและรวบรวมรายงานการทำธุรกรรม การประมวลผลและการแลกเปลี่ยนข้อมูลข่าวสารผ่านระบบสารสนเทศ(๖) สำนักบริหารจัดการทรัพย์สินมีอำนาจหน้าที่เกี่ยวกับการวางระบบบัญชีทางทรัพย์สิน การจัดเก็บและการดูแลรักษาทรัพย์สินการส่งมอบทรัพย์สินให้กระทรวงการคลังหรือผู้มีสิทธิได้รับคืนตามกฎหมายการประเมินราคาทรัพย์สิน การวางระบบการบริหารจัดการทรัพย์สินการให้ผู้มีส่วนได้เสียรับทรัพย์สินไปดูแลและใช้ประโยชน์ การให้เช่าการแต่งตั้งผู้จัดการ การสำรวจทรัพย์สินเพื่อการบริหารจัดการทรัพย์สินการขายทอดตลาดทรัพย์สินตามกฎหมายว่าด้วยการป้องกันและปราบปรามการฟอกเงินและตามที่กระทรวงการคลังมอบหมายงานกองทุนงานกฎหมายที่เกี่ยวกับการบริหารจัดการทรัพย์สินและการดำเนินคดีและการบังคับคดีแก่ผู้กระทำการละเมิดในการบริหารจัดการทรัพย์สินรวมทั้งงานเลขานุการของคณะกรรมการขายทอดตลาดคณะกรรมการประเมินค่าเสียหายและค่าเสื่อมสภาพและคณะกรรมการประเมินมูลค่าทรัพย์สิน(๗) สำนักภารกิจพิเศษมีอำนาจหน้าที่เกี่ยวกับการดำเนินการตามนโยบายและมาตรการพิเศษของรัฐในการป้องกันและปราบปรามการฟอกเงินกับผู้กระทำความผิดตามกฎหมายว่าด้วยการป้องกันและปราบปรามการฟอกเงินการสืบสวน สอบสวนและรวบรวมพยานหลักฐานเพื่อดำเนินการเกี่ยวกับทรัพย์สินหรือคดีกับผู้กระทำความผิดตามกฎหมายว่าด้วยการป้องกันและปราบปรามการฟอกเงินที่มีลักษณะของการดำเนินการเกี่ยวกับทรัพย์สินหรือคดีซึ่งมีความยุ่งยากสลับซับซ้อนหรือเป็นคดีสำคัญ หรือเป็นคดีที่มีผู้มีอิทธิพลเป็นตัวการหรือผู้ใช้หรือผู้สนับสนุนหรือพยายามกระทำความผิดหรือเกี่ยวข้องกับนักการเมืองหรือเป็นคดีที่ต้องดำเนินการระหว่างประเทศหรือส่งผลกระทบต่อความสงบเรียบร้อยหรือความมั่นคงของรัฐ เศรษฐกิจ สังคมหรือศีลธรรมอันดีของประชาชนดำเนินการเกี่ยวกับคดีแพ่งและคดีอาญาที่เป็นนโยบายและมาตรการพิเศษของรัฐรวมทั้งการยึดและอายัดทรัพย์สิน การประสานและปฏิบัติการเพื่อการสืบสวน สอบสวนและปราบปรามการกระทำความผิด และการร่วมตรวจค้น ตรวจยึด และการยึดหรืออายัดทรัพย์สินตามกฎหมายว่าด้วยการป้องกันและปราบปรามการฟอกเงินรวมทั้งการสืบสวน สอบสวนด้วยเครื่องมือพิเศษและอุปกรณ์พิเศษการดำเนินการเกี่ยวกับยุทธภัณฑ์ อาวุธปืนและเครื่องกระสุนปืนและปฏิบัติการเพื่อสนับสนุนการดำเนินการเกี่ยวกับทรัพย์สินและคณะกรรมการธุรกรรม(๘) สำนักกฎหมายมีอำนาจหน้าที่ในการดำเนินการเกี่ยวกับงานกฎหมายของสำนักงาน ปปง. รวมถึงการศึกษาพัฒนากฎหมายการแก้ไขปรับปรุงและยกร่างกฎหมาย กฎกระทรวง ระเบียบ ประกาศ การประมวลกฎหมายการให้ความเห็นในประเด็นข้อกฎหมาย งานนิติกรรมและสัญญา และงานคดีที่ข้าราชการและเจ้าหน้าที่ของสำนักงานปปง. ถูกฟ้องหรือถูกร้องทุกข์กล่าวโทษการดำเนินคดีทั้ง ทางแพ่ง ทางอาญาและทางปกครองการดำเนินการเกี่ยวกับงานเลขานุการคณะกรรมการธุรกรรมและคณะอนุกรรมการในคณะกรรมการปปง. ที่เกี่ยวข้องกับงานกฎหมายและการวินิจฉัยชี้ขาดของคณะกรรมการ ปปง. ตามมาตรา๔๙ วรรคสามการดำเนินการเกี่ยวกับงานพนักงานเจ้าหน้าที่ตามกฎหมายว่าด้วยการป้องกันและปราบปรามการฟอกเงินรวมทั้งดำเนินการเกี่ยวกับกลุ่มผู้ประสานงานคณะรัฐมนตรีและรัฐสภา(๙) สำนักความร่วมมือระหว่างประเทศมีอำนาจหน้าที่เกี่ยวกับการเสนอแนะนโยบาย กรอบทิศทาง การพัฒนามาตรการ รูปแบบเทคนิค วิธีการและแผนปฏิบัติงานความร่วมมือกับต่างประเทศในการป้องกันและปราบปรามการฟอกเงินเสริมสร้างความร่วมมือกับต่างประเทศทั้งในด้านนโยบายและการปฏิบัติรวมทั้งงานวิชาการ การประสานงานกับองค์กรหรือส่วนราชการทั้งในประเทศและต่างประเทศเป็นศูนย์กลางเกี่ยวกับการขอความช่วยเหลือและความร่วมมือในการป้องกันและปราบปรามการฟอกเงินจากต่างประเทศและองค์การระหว่างประเทศประสานการฝึกอบรมหรือการประชุมที่เกี่ยวข้องกับต่างประเทศ ติดตาม ประเมินและรายงานผลความร่วมมือในการติดต่อประสานงานกับต่างประเทศ(๑๐) สำนักข่าวกรองและสืบสวนทางการเงินมีอำนาจหน้าที่เกี่ยวกับการวางระบบ การข่าวกรองทางการเงินการสร้างฐานข่าวกรองทางการเงิน การรับรายงานและข้อมูลการแจ้งเบาะแสการสืบสวนสอบสวนและรวบรวมพยานหลักฐานเกี่ยวกับการทำธุรกรรมทางการเงินเพื่อดำเนินการตามกฎหมายว่าด้วยการป้องกันและปราบปรามการฟอกเงินหรือกฎหมายอื่นการสนับสนุนและร่วมมือในการสืบสวน หรือสอบสวนการทำธุรกรรมทางการเงินระหว่างประเทศรวมทั้งการดำเนินการตรวจสอบและพิสูจน์ทราบทางบัญชีที่เกี่ยวกับการกระทำความผิดมูลฐานและความผิดฐานฟอกเงิน(๑๑) กลุ่มตรวจสอบภายใน มีอำนาจหน้าที่ประเมินความมีประสิทธิภาพและประสิทธิผลของการดำเนินงานในหน้าที่ของหน่วยรับตรวจเสนอแนะการปรับปรุงการบริหารความเสี่ยง การควบคุมและการกำกับดูแลอย่างต่อเนื่องสอบทานระบบการปฏิบัติงานตามมาตรฐาน กฎหมาย ระเบียบ ข้อบังคับ หรือคำสั่งที่ทางราชการกำหนดเพื่อให้มั่นใจได้ว่าสามารถนำไปสู่การปฏิบัติงานที่ตรงเป้าหมาย วัตถุประสงค์และสอดคล้องกับนโยบายของสำนักงาน ปปง. สอบทานความถูกต้องและเชื่อถือได้ของข้อมูลการดำเนินงานและการเงินการคลังตรวจสอบระบบการดูแลรักษาความปลอดภัยของทรัพย์สินของหน่วยรับตรวจให้มีความเหมาะสมกับประเภทของทรัพย์สินประเมินผลการดำเนินการเกี่ยวกับการเงินการคลังของสำนักงาน ปปง.วิเคราะห์และประเมินความมีประสิทธิภาพ ประหยัด และคุ้มค่าในการใช้ทรัพยากรกำหนดกฎบัตรเป็นลายลักษณ์อักษร เสนอเลขาธิการ ปปง.พิจารณาให้ความเห็นชอบและเผยแพร่ให้หน่วยรับตรวจทราบ จัดให้มีการประกันคุณภาพงานตรวจสอบภายในปฏิบัติงานในการให้คำปรึกษาแก่เลขาธิการปปง. หน่วยรับตรวจและผู้ที่เกี่ยวข้องปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๒) กลุ่มพัฒนาระบบบริหาร มีอำนาจหน้าที่เสนอแนะและให้คำปรึกษาแก่เลขาธิการปปง. เกี่ยวกับยุทธศาสตร์ในการพัฒนาระบบบริหารราชการภายในสำนักงาน ปปง.ติดตามประเมินผลและจัดทำรายงานเกี่ยวกับการพัฒนาระบบบริหารราชการในสำนักงาน ปปง.ประสานการดำเนินการเกี่ยวกับการพัฒนาระบบบริหารราชการร่วมกับส่วนราชการต่าง ๆและส่วนราชการภายในสำนักงาน ปปง. เพื่อให้การปฏิบัติงานเกี่ยวกับการพัฒนาระบบบริหารราชการบรรลุตามวัตถุประสงค์และเป้าหมายปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๕ สถานที่ติดต่อเพื่อขอรับข้อมูลข่าวสารของสำนักงานปปง. ได้แก่ ศูนย์ข้อมูลข่าวสารของราชการของสำนักงาน ปปง. ตั้งอยู่ที่ชั้น ๑อาคารสำนักงาน ปปง. เลขที่ ๔๒๒ ถนนพญาไท แขวงวังใหม่ เขตปทุมวัน กรุงเทพฯ ๑๐๓๓๐โทร. ๐ ๒๒๑๙ ๓๖๐๐ ต่อ ๔๐๔๕, ๔๐๑๘ หรือที่ website : http // ให้บริการเข้าตรวจดูข้อมูลข่าวสารที่อยู่ในความรับผิดชอบและอำนาจหน้าที่ของสำนักงานปปง.ประกาศณ วันที่ ๒๕ พฤศจิกายน พ.ศ. ๒๕๕๔พันตำรวจเอกสีหนาท ประยูรรัตน์รองเลขาธิการฯรักษาราชการแทนเลขาธิการคณะกรรมการป้องกันและปราบปรามการฟอกเงินปริยานุช/ผู้จัดทำ๑๔ ธันวาคม๒๕๕๔ณัฐพร/ผู้ตรวจ๑๔ ธันวาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๔๙ ง/หน้า ๕๖/๘ ธันวาคม ๒๕๕๔